Žvaigždžių duetai

Taisyklės

Dueto porą turi sudaryti: vienas – muzikos profesionalas, kitas – kokios nors kitos srities atstovas. Viso laidoje dalyvauja 10 porų, kurių ima mažėti, artėjant finalui. 2 laidos prieš didįjį finalą – mažieji pusfinaliai, kuriuose kaunasi po 4 poras, ir iš jų po 2 išeina į finalą, kuriame dėl prizų – auksinio, sidabrinio bei bronzinio mikrofonų – kovoja 4 duetų poros.
Balsuojama kiekvieną savaitę, o po 2 laidų, susumavus rezultatus, iškrenta pora, kurios vietą užima nauja arba sugrąžinama iškritusioji, komisijos pirmininkui pasinaudojus veto teise.
Už laidos dalyvius balsuoja tiek žiūrovai, tiek ir 4 kompetetingų asmenų komisija, kuri komentuoja kiekvieną pasirodymą. Tai – besikeičiančių asmenų komisija, kurios pastovus narys yra komisijos pirmininkas – LNOBT operos solistas, LMTA profesorius Vytautas Juozapaitis, o kiti komisijos nariai, kurie keičiasi, gali būti ne tik muzikos, bet ir šokio, vaidybos ar kokios nors kitos meno srities atstovai. Dažniausiai pasirodę komisijoje nariai – dirigentas Donatas Katkus, prodiuseris Gediminas Zujus, poetė Dalia Teišerskytė, dainininkė Inga Valinskienė, režisierius Vytenis Pauliukaitis ir aktorė Kristina Kazlauskaitė. Kiti kviestiniai komisijos nariai per visus 4 laidos sezonus: Modestas Pitrėnas, Gediminas Žalys, Vladimiras Prudnikovas, Sigutė Stonytė, Alvydas Jegelavičius, Arnas Klivečka, Mikalojus Novikas, Kostas Smoriginas, Birutė Dambrauskaitė, Andrius Kulikauskas, Laimutė Užkuraitienė, Jaroslavas Čechanovičius, Edmundas Kučinskas, Ilona Balsytė, Adolfas Večerskis, Ilja Bereznickas, Galina Dauguvietytė, Veronika Povilionienė (tik 2 ir 3 sezonuose), Aušra Cicėnaitė (tik 1 – 2 sezone), Irena Penkeliūnaitė, Algirdas Klova, Gediminas Girdvainis, Aldona Vilutytė, Alvydas Šlepikas, Gintautas Abarius, Nijolė Maceikaitė, Dalia Michelevičiūtė, Nerijus Juška, Rasa Samuolytė, Nelly Paltinienė, Haroldas Mackevičius, Laimontas Dinius, tik 3 sezone – Ovidijus Vyšniauskas, Judita Leitaitė, Romas Bubnelis, 4-ajame sezone – Algis Ramanauskas, Arūnas Valinskas, Raimundas Šilanskas, Kastytis Kerbedis, 3 ir 4 sezonuose – Ona Valiukevičiūtė, Gabrielė Valiukaitė, Gintaras Svistunavičius, Ramūnas Rudokas, 5-ajame – Povilas Vanagas, Vitalijus Cololo, Nijolė Ruzgienė, Žilvinas Grigaitis ir kt.
Pirmiausia už duetus balsuoja keturi komisijos nariai. Jų balsai paverčiami balais nuo 1 iki 10. Daugiausiai komisijos balsų surinkusi pora gauna 10 balų, tai yra, užima 1-ąją vietą. Mažiausiai komisijos balsų surinkusi pora gauna 1 balą, tai yra, užima paskutiniąją vietą. Jei kelios poros surenka po lygiai komisijos balsų, tai juos pasidalija. Pavyzdžiui, jei trys poros surenka po daugiausiai – 40 – komisijos balsų, tuomet jos užima 1 – 3 vietas.
Nors laida netiesioginė, per ją visą žiūrovai už patinkančias poras balsuoja trumposiomis sms žinutėmis ar telefono skambučiais. Paskelbus balsavimo pabaigą, tie balsai pagal surinktą skaičių atitinkamai paverčiami nuo 1 iki 10 balų. Daugiausiai žiūrovų balsų surinkusi pora gauna 10 balų, šiek tiek mažiau – 9, ir taip iki 1.
Tuomet žiūrovų ir komisijos vertinimas susumuojamas ir išvedama balų lentelė, kurią tiesiogiai komentuoja: I-ame sezone – Aušra Kurtkutė, II-ame – Simona Čėsnaitė, III, IV ir V-ame – Rolandas Vilkončius (už kadro).
Pažymėtina, kad jei keli dalyviai surenka po vienodą balų sumą, pirmesne pora laikoma toji, kuri surinko daugiau žiūrovų balsų.

VIII-ojo sezono laimėtojai

Nugalėtojais tapo Donata Gutauskienė-Laisva ir Radži

IX-ojo sezono laimėtojai

Nugalėtojais tapo Simonas Storpirštis ir Liepa Mondeikaitė